АҞӘА, ԥхынҷкәын 15 — Sputnik. Урыстәыла Ахада Владимир Путини США Ахада Дональд Трампи ҭелла реицәажәараан ирзааҭгылеит ҩ-ганктәи реизыҟазаашьақәа, акризистә ҭыԥқәа рҟны аҭагылазаашьақәа, ҷыдала Кореиатәи адгьылбжьахаҿ аиадертә проблема аҭышәныртәалара. Абри атәы аанацҳауеит РИА Новости, Кремль апресс-маҵзура адыррақәа ҵаҵӷәыс иҟаҵаны.
"Ирылацәажәан ҩ-ганктәи реизыҟазаашьақәа, акризистә ҭыԥқәа рҟны аҭагылазаашьақәа, ҷыдала Кореиатәи адгьылбжьахаҿ аиадертә проблема аҭышәныртәалара", — ҳәа арбоуп апресс-маҵзура адырраҟны.
Трамп ипресс-маӡаныҟәгаҩ Сара Сандерс аҳәамҭа ҟалҵеит аҳәынҭқаррақәа рыҩбагь рхадацәа "Аҩадатәи Кореиа иҟоу ашәарҭараҟны рхы шымҩаԥыргаша иалацәажәеит" ҳәа.
Аԥшьашаҽны АИХ рхаҭарнакцәа рԥылараан Путин иазгәеиҭеит Трамп атәыла ахадас иҟазаараан обиективла аекономикатә ԥыжәарақәа шыҟоу аабоит ҳәа. Путин иажәақәа рыла уи иаанагоит аинвесторцәа америкатәи аекономика агәра ргеит ауп.